# Rajongói Oldal Projektfeladat

Készíts egy **többoldalas weboldalt** egy általad választott emberről, csapatról vagy zenekarról (a lényeg, hogy mindenképpen csak emberekről, vagy embereket tartalmazó formációról, pl. foci, kosár, stb. csapatról lehet készíteni). A cél, hogy minél többet felhasználj abból, amit eddig tanultunk HTML, CSS és Bootstrap témakörben.

## Hol készüljön az oldal?

* Az oldal készítésének a helye a GitHub Pages szolgáltatása
* Bővebben: [https://pages.github.com](https://pages.github.com/)

## Mit kell minimum tartalmaznia a projektnek?

1. **Főoldal (Home)**
   * Itt mutatod be röviden az oldalad tárgyát (pl. rövid leírás, képek). Mint bármely nyitó oldal, bárhol.
   * Legyen egyértelmű, hogy kiről vagy miről szól az oldal.
2. **Bemutatás / Biográfia**
   * Részletesebb bemutató szöveg, történet, fontos események, érdekességek.
   * Használj néhány képet és alkalmazd a Bootstrap Grid-et (pl. sorok és oszlopok).
3. **Eredmények / Diszkográfia / Statisztikák**
   * Ha egy zenekar: felsorolhatod az albumokat, díjakat.
   * Ha egy csapat: meccseredmények, trófeák.
   * Ha egy személy: fontos elismerések, kitüntetések.
   * Használhatsz listákat, táblázatot és /vagy Bootstrap kártyákat is.
4. **Egy extra oldal** (a tartalma szabadon választott)
   * Lehet például galéria, érdekességek gyűjteménye, rajongói klub leírása vagy bármi más, ami kapcsolódik a témához.

### Opcionális – Kapcsolati űrlap (Contact)

* Nem kötelező, csak ha szeretnéd gyakorolni a formok használatát.
  + Nem kell működnie, elvégre is a GitHub Pages nem támogat full backendet, de mint form megjelenhet, de nem kötelező.

## Milyen technikai feltételeknek feleljen meg?

* **HTML és CSS** (a legtöbb dolog, amit tanultunk és amit ismersz).
* **Bootstrap** (a legtöbb dolog, amit tanultunk és amit ismersz, természetesen navigációja legyen, láblece legyen, stb.).
* **Reszponzív design**: kisebb képernyőn is értelmezhető legyen.
* **Nincs szükség JavaScript kód írására** saját részről. A Bootstrap interaktív elemeihez (pl. összecsukható menü) a hivatalos Bootstrap JS fájlokat nyugodtan beillesztheted az oldal aljába.

## Mire figyelj a megjelenésnél?

* Próbálj egységes színvilágot, betűtípusokat használni. Tehát minden oldal illeszkedjen a teljes oldal „profiljába”.
* Nem muszáj túlságosan dizájnosnak lennie, de látszódjon, hogy nem csak a Bootstrap alapértelmezett kinézetét alkalmaztad.
* Az oldalak legyenek logikusan összekapcsolva, könnyen lehessen navigálni köztük (pl. Navbar).

## Nyelv

* Alapvetően **magyar nyelven** dolgozz, de ha szeretnéd, **angolul** is készítheted.

## Határidő és leadás

* A készülő projekt linkjét (GitHub Pages) **ezen a Google Formon** kell beküldened: <https://linkek.eu/rajongoi>
* Leadási határidő: **május 9. 16:00**

## Értékelés

* Egy jegyet kapsz az elkészült munkádra.
* Figyelembe veszem:
  + a weblap **felépítését és tartalmát**,
  + **reszponzivitását**,
  + a **HTML és CSS** kód minőségét,
  + a **Bootstrap** helyes használatát,
  + és az **összhatást** (dizájn, megjelenés).

## Fontos!

* Az iskolai szabályzat itt is érvényes!
* Az iskolai szabályokat (is) sértő projektek szankcióban részesülnek.